cyanic-selkie/wikianc huggingface dataset:
মুক্তিবাহিনী
নিয়মিত ও অনিয়মিত বাহিনী
মুক্তিবাহিনী মূলত দু'টি উৎস থেকে গড়ে উঠেছিলো - তৎকালীন পূর্ব পাকিস্তান সেনাবাহিনীর সদস্যগণ এবং শহর ও গ্রামের স্বেচ্ছাসেবক তরুণ ও যুবকেরা। এছাড়াও সংগ্রাম পরিষদ, আওয়ামী লীগ, ন্যাপ, বামপন্থী-সমাজতান্ত্রিক দল ও উগ্রপন্থী কিছু দলের যুব ও ছাত্র সংগঠন সমূহও যুদ্ধে অংশগ্রহণ করেছিলো। মুক্তিবাহিনীর বেশ কয়েকটি ভাগ ছিলো। প্রথমত, একটি ভাগ ছিলো নিয়মিত সেনাসদস্যদের সংগঠিত করে তৈরি করা অংশ, যাদের "মুক্তিযোদ্ধা" বলা হয়ে থাকে। অপর একটি ভাগ ছিলো বাংলাদেশ লিবারেশন ফোর্সেস (Bangladesh Liberation Forces - BLF) (বাংলা:বাংলাদেশ স্বাধীনতা বাহিনী) নামে, যারা ছিলো বঙ্গবন্ধু শেখ মুজিবুর রহমানের আওয়ামী লীগের চার যুবনেতার দ্বারা সংগঠিত ছিলো। এর চলতি নাম ছিল মুজিব বাহিনী৤ আরেকটি ভাগের নাম ছিলো "বিশেষ গেরিলা বাহিনী" (Special Guerrilla Forces (SGF)), যা বামপন্থী দলসমূহের (বাংলাদেশ কমিউনিস্ট পার্টি (Communist Party of Bangladesh), ন্যাশনাল আওয়ামী পার্টি (National Awami Party), বাংলাদেশ ছাত্র ইউনিয়ন (Bangladesh Students Union)) দ্বারা সংগঠিত হয়েছিলো। এই গেরিলা বাহিনী একত্রে পাকিস্তানি সেনাবাহিনীর বিরুদ্ধে সংঘবদ্ধ গেরিলা আক্রমণ চালাতো, তাদের উদ্দেশ্য ছিলো চকিত আক্রমণ দ্বারা পাকবাহিনীর যথাসম্ভব ক্ষতিসাধণ করা। এই বাহিনীর কার্যক্রম সামাল দেওয়ার জন্য পাকবাহিনী কিছু সমান্তরাল আধা-সামরিক বাহিনী তৈরি করে, যেমন রাজাকার বাহিনী, আল-বদর বাহিনী, আল-শামস(মূলত তৎকালীন জামায়াতে ইসলামী|জামাত-ই-ইসলামী]] ও অন্যান্য ধর্মভিত্তিক দলের সদস্যদের নিয়ে) বাহিনী। এছাড়াও তারা স্বাধীনতা-বিরোধী বাঙ্গালী ও বিহারীদেরকেও কাজে লাগায়। এই বিহারীরা ৪৭ এর দেশবিভাগের সময় ভারত ও পাকিস্তানের বিভিন্ন অঞ্চল থেকে বাংলাদেশে বসত গড়েছিলো। এই সব আধা-সামরিক বাহিনীগুলো জুন-জুলাইয়ে বর্ষার সময় পাকিস্তান বাহিনীর উপর মুক্তিবাহিনীর আক্রমণ কিছুটা হলেও ঠেকাতে পেরেছিলো।
বাংলাদেশ নৌ বাহিনী
১৯৭১ সালের আগস্ট মাসে বাংলাদেশ নৌবাহিনী গঠন করা হয়। প্রাথমিকভাবে, দু'টি জাহাজ ও ৪৫ জন নৌ-সেনা নিয়ে গড়ে তোলা হয় এই বাহিনী। এই দু'টি জাহাজ পাকিস্তানি যুদ্ধজাহাজের উপরে অনেক সফল আক্রমণ চালায়। ১০ই ডিসেম্বর জাহাজ দু'টি মংলা বন্দর আক্রমণের জন্য অগ্রসর হচ্ছিলো, কিন্তু দুঃখজনকভাবে, ভারতীয় যুদ্ধবিমান এই দু'টি জাহাজকে পাকিস্তানি যুদ্ধজাহাজ মনে করে ধ্বংস করে দেয়।
বাংলাদেশ বিমান বাহিনী
১৯৭১ খ্রিষ্টাব্দের ২৮শে সেপ্টেম্বর, ভারতের নাগাল্যান্ডের ডিমাপুরে বাংলাদেশ বিমান বাহিনীর যাত্রা শুরু হয়। এর নেতৃত্বে ছিলেন এয়ার কমোডর এ.কে. খন্দকার। প্রাথমিকভাবে, ১৭ জন অফিসার, ৫০ জন টেকনিশিয়ান, ২টি বিমান ও ১টি হেলিকপ্টার দিয়ে এই বাহিনীর যাত্রা শুরু হয়। বিমান বাহিনী পাকিস্তানি লক্ষ্যের উপর বারোটিরও বেশি সফল আক্রমণ চালায় এবং ডিসেম্বরের শুরুর দিকে অত্যন্ত সফলতার সাথে ভারতীয় বাহিনীর আক্রমণের সাথে সমন্বয় রাখে।
স্বতন্ত্র বাহিনীসমূহ
মুক্তিবাহিনীর সাথে সাথে কিছু স্বতন্ত্র বাহিনীও বাংলাদেশের কিছু অঞ্চলে পাক বাহিনীর সাথে যুদ্ধে লিপ্ত হয় এবং কিছু এলাকা দখলমুক্ত করে। এদের মধ্যে একটি ছিলো ভারতে গড়ে ওঠা মুজিব বাহিনী। ভারতীয় সেনা বাহিনীর মেজর জেনারেল ওবান এবং ছাত্রলীগ নেতা সেরাজুল আলম খান, শেখ ফজলুল হক মণি, কাজী আরিফ আহমেদ, আবদুর রাজ্জাক, তোফায়েল আহমেদ, আ. স. ম. আব্দুর রব, শাহজাহান সিরাজ, নুর-এ-আলম সিদ্দিকী ও আব্দুল কুদ্দুস মাখন প্রমূখ এই বাহিনী গড়ে তোলেন। এছাড়া টাঙ্গাইলের কাদের সিদ্দিকীর নেতৃত্বে "কাদেরিয়া বাহিনী", ময়মনসিংহের আফসার বাহিনী ও আফতাব বাহিনী, সিরাজগঞ্জের লতিফ মির্জা বাহিনী, মাগুরার আকবর হোসেইন বাহিনী, বরিশালের কুদ্দুস মোল্লা ও গফুর বাহিনী, ফরিদপুরের হেমায়েত উদ্দিনের নেতৃত্বে হেমায়েত বাহিনী মানিকগঞ্জের ক্যাপ্টেন আবদুল হালিম চৌধুরী এর নেতৃত্বে হালিম বাহিনী ইত্যাদি উল্লেখযোগ্য। এছাড়াও কিছু সমাজতান্ত্রিক/বামপন্থী দলও পাকিস্তান বাহিনীর সাথে যুদ্ধ করে এবং কিছু এলাকায় নিয়ন্ত্রণ স্থাপন করে।
বামপন্থী দলসমূহ
উল্লেখিত স্বতন্ত্র বাহিনীগুলোর সাথে সাথে ন্যাপ ও কম্যুনিষ্ট পার্টির নেতৃত্বে মুক্তিযোদ্ধাদের কিছু বাহিনী গড়ে উঠে। তাদের মধ্যে সিরাজ শিকদার একটি শক্তিশালী গেরিলা বাহিনী গড়ে তুলেন যা বরিশালের পায়ারাবাগানে পাকিস্তানি বাহিনীর সাথে বেশ কয়েকটি সংঘর্ষে লিপ্ত হয়। যদিও এই বামপন্থী দলগুলোর মাঝে বাংলাদেশের স্বাধীনতার গতিপ্রকৃতি এবং করনীয় নিয়ে আদর্শগতভাবে বিপুল মতপার্থক্য ছিলো (তার মধ্যে সোভিয়েতপন্থী ও চীনপন্থী ফারাক এবং চীনপন্থীদের আন্তঃদল মতবিভেদ), মুক্তিবাহিনীর সাধারণ সদস্য ও নেতৃত্বস্থানীয়দের মধ্যে অনেকেই বামপন্থী ভাবধারায় গভীরভাবে উদ্‌বুদ্ধ ছিলেন। যে কারণে, ভারতীয় সরকার ও আওয়ামী লীগের সদস্যরা এই বামপন্থী দলগুলোর নিয়ন্ত্রণ নিয়ে কিছুটা উদ্‌বিগ্ন ছিলেন। যাই হোক না কেন, পরবর্তীতে বামপন্থী দলগুলো নিজেদের মতপার্থক্য ভুলে ঐক্যবদ্ধ হন এবং মুক্তিবাহিনীর মূল অংশটিকে কেন্দ্র করে তাদের যুদ্ধ চালিয়ে যান।
সাংস্কৃতিক যোদ্ধারা
স্বাধীন বাংলা বেতার কেন্দ্রের শিল্পী ও কলাকুশলীরা (এম আর আখতার মুকুল, আপেল মাহমুদ (সংগীতশিল্পী), আব্দুল জব্বার (সংগীতশিল্পী), মোহাম্মদ শাহ প্রমূখ) মুক্তিযোদ্ধাদের উৎসাহ ও অনুপ্রেরণার বিপুল উৎস ছিলেন। তাদের "সাংস্কৃতিক যোদ্ধা" বলে অভিহিত করা হয়ে থাকে।
মুক্তিযুদ্ধের সেক্টরবিন্যাস
thumb|175px|মুক্তিযুদ্ধের ১১টি সেক্টর
মুক্তিযুদ্ধকালীন সময়ে বাংলাদেশের অস্থায়ী সরকার গঠনের পরপরই তা পাকবাহিনীর সাথে লড়াইয়ের দিকে মনোনিবেশ করে। ১১ই জুলাই ১৯৭১ মন্ত্রীসভার এক বৈঠকে কর্নেল এম এ জি ওসমানীকে মুক্তিযুদ্ধের সর্বাধিনায়ক, লেফটেনেন্ট কর্নেল আব্দুর রবকে সেনা বাহিনী প্রধান ও ক্যাপ্টেন এ কে খন্দকারকে বিমান বাহিনী প্রধান পদে নিয়োগ দেয়া হয়।
এই বৈঠকে বাংলাদেশকে ১১টি সেক্টরে ভাগ করা হয় এবং প্রত্যেকটি সেক্টরের জন্য একজন সেক্টর কমাণ্ডার নিয়োগ দেয়া হয়। ১০নং সেক্টরকে সর্বাধিনায়কের সরাসরি তত্ত্বাবধানে দেয়া হয় এবং এতে নৌ-সেনা ও সর্বাধিনায়কের নিজস্ব বাহিনীকে অন্তর্ভুক্ত করা হয়।
পাকিস্তান আর্মি থেকে পালিয়ে মুক্তিযুদ্ধে যোগ দেয়া সেনা কর্মকর্তাদের বিভিন্ন সেক্টরের দায়িত্বে নিয়োজিত করা হয়। এইসব প্রশিক্ষিত সেনা কর্মকর্তারা গেরিলা যুদ্ধে নেতৃত্ব দিতেন এবং মুক্তিযোদ্ধাদের মধ্যে অপ্রশিক্ষিতদের প্রশিক্ষন দিতেন। এই প্রশিক্ষনকেন্দ্রগুলোর বেশিরভাগই সীমান্তের নিকটবর্তী এলাকায় ছিলো এবং ভারত সরকারের সরাসরি সহায়তায় পরিচালিত হতো।
যুদ্ধে সামর্থ্য বাড়ানোর জন্য প্রতিটি সেক্টরকে আবার কয়েকটি উপ-সেক্টরে ভাগ করা হয়। নিচের ছকে মুক্তিযুদ্ধের সেক্টরগুলোকে তাদের সেক্টর কমাণ্ডারের নামসহ তালিকাভুক্ত করা হলোঃ
মুক্তিযুদ্ধের চূড়ান্ত পর্যায়ে মুক্তিবাহিনী
১৯৭১ এর অক্টোবর থেকে মুক্তিবাহিনী, পাক হানাদার বাহিনীর উপর তীব্র আঘাত হানতে থাকে। আগস্ট মাসে ইন্দো-সোভিয়েত চুক্তির পর বাংলাদেশের মুক্তিযুদ্ধে ভারত উত্তরোত্তর আগ্রহ দেখাতে থাকে। পশ্চিম সীমান্তের কিছু শহরে পাকিস্তানের স্বতপ্রণোদিত বিমান হামলার পরিপ্রেক্ষিতে শেষ পর্যন্ত ভারত আনুষ্ঠানিকভাবে মুক্তিযুদ্ধে নিয়োজিত হয় ডিসেম্বরের ৩ তারিখ থেকে। বস্তুত, ভারতীয় সৈন্যরা নভেম্বর থেকেই ছদ্মবেশে মুক্তিযোদ্ধাদের সাথে বেলোনিয়ার যুদ্ধে অংশগ্রহণ করে। ভারতীয় সেনাবাহিনী পরিকল্পনা করে যে, যুদ্ধ এড়িয়ে সংক্ষিপ্ততম সময়ের মধ্যে ঢাকা দখল করা যায়। মুক্তিবাহিনী দেশের অন্যান্য অঞ্চলে পাকবাহিনীকে যুদ্ধে আটকে রেখে ভারতীয় বাহিনীর জন্য কাজটি অনেক সহজ করে দেয়।
বাংলাদেশের কঠিন ভূ-প্রকৃতি স্বত্বেও যুদ্ধজয় তুলনামূলকভাবে অনেক তাড়াতাড়িই হয়। মাত্র দুই সপ্তাহ সময়ের ব্যবধানে ঢাকা মুক্ত হয়। ভারতীয় বাহিনীর এই জয়ের পিছনে মুক্তিবাহিনীর প্রত্যক্ষ ও পরোক্ষ অবদানই ছিলো অন্যতম। ঢাকার প্রাণকেন্দ্রে বেশ কয়েকটি সফল আক্রমণ এবং পাকিস্তানপন্থী, বাঙ্গালী-বিরোধী ও পূর্ব-পাকিস্তানের ভূতপূর্ব গভর্নর মোনায়েম খান নিধন মুক্তিবাহিনীর গেরিলাদের কার্যকারিতা ও সক্ষমতার প্রমাণ রাখে।
১৯৭১ সালের ১৬ই ডিসেম্বর তারিখে মিরপুর ব্রিজের কাছে, পাকিস্তান সেনাবাহিনীর ১৪ ডিভিশনের মেজর জেনারেল জামশেদ ভারতীয় জেনারেল নাগরার কাছে আত্ম-সমর্পণ করেন। বেলা ১০টা ৪০ মিনিটে ভারতীয় বাহিনী এবং কাদের সিদ্দিকীর বাহিনী ঢাকা শহরে প্রবেশ করে। এর মাধ্যমে ৯ মাস-ব্যাপী যুদ্ধের আনুষ্ঠানিক অবসান হয়। কিন্তু দেশের কিছু কিছু এলাকায় তখনো ছাড়া ছাড়া কিছু সংঘর্ষ মুক্তিবাহিনী এবং পাকিস্তানী বাহিনীর মধ্যে চলছিল ।
পাকিস্তান সেনাবাহিনীর পূর্বাঞ্চলের কমাণ্ডার লেফটেনেন্ট জেনারেল এ. এ. কে. নিয়াজি ভারতীয়-বাংলাদেশী যৌথবাহিনীর কমাণ্ডার ও ভারতীয় বাহিনীর পূর্বাঞ্চলের অধিনায়ক লেফটেনেন্ট জেনারেল জগজিৎ সিং অরোরার কাছে আত্ম-সমর্পণ করেন। এই অনুষ্ঠানে বাংলাদেশের পক্ষে উপস্থিত ছিলেন গ্রুপ ক্যাপ্টেন এ.কে. খন্দকার।
আরও জানতে
মুকতিফৌজ কি??
নায়লা রোজ
নায়লা রোজ (জন্ম: ৩ আগস্ট, ১৯৮২) হলেন একজন আমেরিকান অভিনেত্রী এবং পেশাদার কুস্তিগির। তিনি বর্তমানে অল এলিট রেসলিং (এইডাব্লিউ) এর সাথে যুক্ত রয়েছে। এইডাব্লিউ এ তিনি সাবেক ওমেনস চ্যাম্পিয়নস। অভিনেত্রী হিসাবে, তিনি ২০১৬ সালের কানাডার টেলিভিশন সিরিজ দ্য সুইচ-এ মুখ্য চরিত্রে অভিনয় করেছিলেন।
রোজ ইতিহাসের প্রথম প্রকাশ্য রূপান্তরলৈঙ্গিক (হিজড়া) কুস্তিগীর যিনি ২০১৯ সালে একটি বড় আমেরিকান পেশাদার রেসলিং প্রমোশনে নিজের নাম স্বাক্ষর করেছেন। তখন পরের বছরের এইডাব্লিউ উইমেন ওয়ার্ল্ড চ্যাম্পিয়নশিপ জয়ের প্রেক্ষিতে ঐ বছরে আমেরিকার কোনো বড় প্রমোশনে শিরোপা অর্জনকারী প্রথম রূপান্তরলৈঙ্গিক কুস্তিগিরও ছিলেন তিনি।
পেশাদারি কুস্তি কর্মজীবন
রোজ হলো প্রথম কোনো আমেরিকান প্রকাশ্য রূপান্তরলৈঙ্গিক (ট্রান্সজেন্ডার বা হিজড়া) পেশাদার কুস্তিগির যিনি ২০১৯ এর ফেব্রুয়ারিতে অল এলিট রেসলিঙে নাম স্বাক্ষর করে জাতীয় পর্যায়ের কুস্তিতে জায়গা করে নেন।    প্রচারমূলক উদ্বোধনী কর্মসূচি ডাবল অ্যান্ড নথিং-তেও রোজ তার অল এলিট রেসলিং স্বকীয়তাগুলোকে ভাস্বর করেছিলেন। পূর্বসূচিনির্ধারিত ড. ব্রিট বেকার ডিএমডি এবং কাইলি রেই-এর বিপরীতে তার ত্রিঘাত ম্যাচটি আচমকা কুস্তিগির অসাম কংয়ের বিস্ময়করভাবে অংশগ্রহণের ফলে একটি মারাত্মক চতুর্মুখী ম্যাচে পরিণত হয়েছিল। ম্যাচটিতে বেকার রেইকে পিন করার কিছুক্ষণ আগেই কংকে রিং স্টেপে সরিয়ে দেওয়ার সিদ্ধান্তে রোজ জড়িত ছিল না।
ফাইটার ফেস্টে, তিনি রিহো এবং ইয়ুকা সাকাজাকির সাথে ত্রিপাক্ষিক লড়াইয়ের একটি ম্যাচে অংশ নিয়ে রোজ এইডাব্লিউ উইমেন'স ক্যাসিনো ব্যাটেল রয়েল-এ অল আউট ইভেন্টে অংশ নিয়েছিলেন, যা তিনি জিততে পেরেছিলেন এবং উদ্বোধনী এইডাব্লিউ ওয়ার্ল্ড চ্যাম্পিয়নে প্রতিযোগী হওয়ার সুযোগ অর্জন করেছিলেন। ২০১৯ সালের ২রা অক্টোবর এইডাব্লিউ ডায়নামাইটের প্রিমিয়ারে রোজ শিরোপার জন্য রিহোর কাছে পরাজিত হয়েছিল এবং ম্যাচটি শেষ হওয়ার পরে রিহোকে আক্রমণ করেছিল। ২০২০ সালের ১২ ফেব্রুয়ারিতে রোজ রিহোকে পরাজিত করে ডায়নামাইটে অ্যাডাব্লিউ উইমেন ওয়ার্ল্ড চ্যাম্পিয়নশিপ জিতে নেন, যা তাকে আমেরিকা যুক্তরাষ্ট্রের কোনো বড় কুস্তি প্রমোশনে বিশ্ব চ্যাম্পিয়নশিপ জয়ী প্রথম রূপান্তরলৈঙ্গিক (হিজড়া) মহিলা হিসেবে পরিচিত করে তুলেছে। ২০২০ সালের ২৯ ফেব্রুয়ারিতে এইডাব্লিউ রেভুলোশন-এ তিনি সফলভাবে ক্রিস স্ট্যাটল্যান্ডারের বিপক্ষে নিজের সুনাম অক্ষুণ্ণ রেখেছেন। ২৩শে মে ২০২০ তারিখে রোজ ডাবল অর নাথিং-এর শিরোপাটি হিকারু শিদার কাছে হেরে গিয়েছিলেন। ১৫ জুলাই, ২০২০-এ রোজ ভিকি গেরেরোর সাথে তার পরিচালক হিসাবে জুটিবদ্ধ হন।
ব্যক্তিগত জীবন
রোজ কানাডীয় আদিবাসী গোষ্ঠী ওনেইডা জাতিসত্ত্বার পরিচয় বহনকারী একজন কুস্তিগির।
শূন্যস্থান
বিংশ শতাব্দীর শুরুর দিকে বিজ্ঞানশিক্ষায় শূন্যস্থান পরীক্ষার জন্য ব্যবহৃত বায়ুশূন্যকারক নিষ্কাশনী যন্ত্র বা "পাম্প" ও ঘণ্টা বয়াম।|থাম্ব শূন্যস্থান (Vacuum) হল পদার্থের খালি বা ফাঁকা স্থান। বায়মন্ডলীয় চাপের তুলনায় অনেক কম বায়বীয় চাপের এলাকাই হল শূন্যস্থান।পদার্থবিদরা প্রায়ই শূন্যস্থানে অনুষ্ঠিত পরীক্ষার ফলাফলকে আদর্শ বিবেচনা করেন এবং পরীক্ষাগারের অপরিপূর্ণ শূন্যস্থানকে বোঝাতে “আংশিক শূন্যস্থান” শব্দটি ব্যবহার করেন। অপরদিকে প্রকৌশল ও ফলিত পদার্থবিদ্যায় বায়ুমণ্ডলীয় চাপের তুলনায় কম চাপের যে কোন স্থানকেই শূন্যস্থান বলে।
আদর্শ শূন্যস্থানের কতটা কাছাকাছি আছে তার উপর আংশিক শূন্যস্থানের মান নির্ভর করে। অন্যদিকে নিম্ন গ্যাস চাপকে উচ্চগুণের শূন্যস্থান বলে। যেমন, একটি সাধারণ শূন্যস্থান পরিষ্কারক ২০% বায়ুচাপ কমিয়ে যথেষ্ট শোষণ তৈরি করতে পারে। এর থেকেও উচ্চগুণের শূন্যস্থান সম্ভব। রসায়ন, পদার্থবিদ্যা ও প্রকৌশলের অতি উচ্চ শূন্যস্থানের কক্ষ ১০০ nPa বায়ুমন্ডলীয় চাপের নিচে কাজ করতে পারে এবং প্রতি ঘনসেন্টিমিটারে ১০০ কণার পর্যায়ে পৌছতে পারে। মহাশূন্য হল উচ্চগুণের শূন্যস্থান যেখানে গড়ে প্রতি ঘনমিটারে অল্প কিছু হাইড্রজেন অণু থাকে । আধুনিক ধারণা অনুযায়ী কোয়ান্টাম অস্থিরতা, তমোশক্তি, গামা রশ্মি, মহাজগতিক রশ্মি, নিউট্রিনোর গমনাগমন এবং কোয়ান্টাম পদার্থবিদ্যার অন্যান্য ব্যাপারের কারণে একটি নির্দিষ্ট আয়তনের স্থান থেকে সব পদার্থ বের করে নিলেও তা শূন্য হবে না। ঊনবিংশ শতকের তড়িৎচুম্বকত্ব তত্ত্ব অনুযায়ী শূন্যস্থান বলতে ইথার নামক অজানা পদার্থে পূর্ণ মাধ্যমকে বোঝাত। আধুনিক কণাপদার্থবিদ্যায় শূন্যাবস্থা বলতে পদার্থের নিম্ন অবস্থাকে বোঝায়।
প্রাচীন গ্রীসে শূন্যস্থান দার্শনিক বিতর্কের একটি জনপ্রিয় বিষয় ছিল, কিন্তু ১৭ শতকে এসেই বিষয়টির ওপরে তাত্ত্বিক গবেষণা শুরু হয়। এভাঞ্জেলিস্টা টরিসিলি ১৬৪৩ সালে সর্বপ্রথম পরীক্ষাগারে শূন্যস্থান তৈরি করেন। তার বায়ুমণ্ডলীয় চাপ বিষয়ক তত্ত্বের পর অন্যান্য ব্যবহারিক কৌশল বের হয়। তিনি একটি লম্বা গ্লাসনল   পারদ দ্বারা পূর্ন করে নলের খোলা প্রান্ত পারদের বাটিতে ডুবিয়ে টরিসিলিয়ান শূন্যস্থান তৈরি করেন। থাম্ব|একটি বিশাল বায়ুশূন্য কক্ষ ২০ শতকে ভাস্বর বাতি এবং বায়ুশূন্য নলের পরিচিতির পর শূন্যস্থান একটি গুরুত্বপূর্ণ শিল্প উপাদানের পরিণত হয় এবং বায়ুশূন্য প্রযুক্তির একটি বিশাল দুয়ার উন্মোচিত হয়। মানবমহাকাশযাত্রার বর্তমান উন্নয়ন, মানবস্বাস্থ্য এবং সাধারণ জীবন ধারণে বায়ুশূন্য স্থানের প্রভাব সম্পর্কে আগ্রহী করে তুলেছে।
ব্যাকরণ
শূন্যস্থান শব্দটি এসেছে ল্যাটিন শব্দ vacuus(একটি ফাঁকা স্থান, অকার্যকর),vacuus এর বিশেষ্য এর ক্লীব ব্যবহার, যার অর্থ "খালি",যা vacare (খালি করা)  এর কাছাকাছি।
ঐতিহাসিক ব্যাখ্যা
বাম|থাম্ব|সর্বপ্রথম পরীক্ষাগারে টেকসই শূন্যস্থান তৈরি করে, টরিসিলির পারদ ব্যারোমিটার। ঐতিহাসিকভাবেই, শূন্যস্থানের অস্তিত্ব নিয়ে বেশ বিতর্ক ছিল। প্রাচীন গ্রিক দার্শনিকেরা শূন্যস্থানের অস্তিত্ব,পরমানুবাদ প্রসঙ্গে শূন্যস্থান এবং অনুকে পদার্থের ব্যাখ্যামূলক গাঠনিক উপাদান এইসব বিষয়গুলোকে সত্য বলে মেনে নেয়া, নিয়ে বিতর্ক করতেন । প্লেটো অনুসারে, একটি বৈশিষ্ট্যহীন ফাঁকা স্থানের  গুরুত্বপূর্ণ সংশয়বাদের  বিমূর্ত ধারণাঃ একে ইন্দ্রিয় দ্বারা অনুভব করা যায় না ,নিজেই এর প্রকৃত আকার অতিক্রম করে অতিরিক্ত ব্যাখ্যামূলক ক্ষমতা প্রদান করতে পারে না, সংজ্ঞানুসারে,এটা সব সময়ে আক্ষরিক অর্থেই কিছুই ছিল না,যার অস্তিত্ব আছে কিনা  উপযুক্তভাবেই বলা যাবে না। এরিস্টটল বিশ্বাস করতেন শূন্যস্থান প্রাকৃতিক ভাবে সম্ভব নয়,কারণ কোন স্থানের ঘনত্বের কারণে কিছু সরালে আশেপাশের বস্তু এসে অই স্থান পুরন করবে,ফলে শূন্য স্থানে পৌছানো যাবে না।
তার পদার্থবদ্যার চতুর্থ বইয়ে, অ্যারিস্টটল অকার্যকর বিরুদ্ধে অনেক যুক্তিতর্ক দিয়েছেন:যেমন বাধা ছাড়া কোন মাধ্যমে গতি অসীম হবে, কোথাও থামার জন্য নির্দিষ্ট কোন কারণই নেই। খ্রিষ্টপূর্ব প্রথম শতকে লুক্রেতিউস শূন্যস্থানের অস্তিত্ব নিয়ে তর্ক করেছিলেন। আলেকজাদ্রিয়ার নায়ক কৃত্রিম শূন্যস্থান তৈরির ব্যর্থ চেষ্টা করেন। এই বিষয়ে ১৩ ও ১৪ শতকে ইউরোপিয়ান পণ্ডিত রজার বেকন, পার্মার ব্লাসিয়াস এবং ওয়াল্টার বারলে বেশ ভালভাবেই নজর দেন। ১৪ শতকের পরে পণ্ডিতেরা এরিস্টটলের দৃষ্টিভঙ্গি থেকে সরে এসে মহাজাগতিক ব্যাপারে বেশ কিছু ধারণা অর্জন করেন যা পরবর্তীতে ১৭ শতকের পণ্ডিতদের প্রাকৃতিক ও তাত্ত্বিক চিন্তাকে পৃথক করতে সাহায্য করেছে।
প্লেটোর প্রায় ২ হাজার বছর পর, রেনে দেকার্ত শূন্যস্থান ও পরমাণুর মধ্যে অনিশ্চিত দ্বিবিভাজন ছাড়া জ্যামিতিক বিকল্প পরমাণুবাদের প্রস্তাব করেন। দেকার্ত সমসাময়িক অবস্থানের সঙ্গে একমত হলেও, তার কার্তেসীয় স্থানাংক ব্যবস্থার সাফল্যের পর এবং আরো পরোক্ষভাবে তার অধিবিদ্যার স্থানিক-আধিভৌতিক উপাদান, শূন্যস্থানের আয়তনকে দার্শনিকভাবে আধুনিক ধারণা অনুযায়ী  একটি সংখ্যায় ব্যক্ত পরিসর হিসেবে সংজ্ঞায়িত করেছিল। প্রাচীন সংজ্ঞানুসারে যদিও নির্দেশমূলক তথ্য এবং মাত্রার ধারণার দিক থেকে স্বতন্ত্র ছিল। কার্টেসিয়ান যান্ত্রিক দর্শনের মৌনসন্মতি সঙ্গে দূরত্বে ও ব্যাপ্তিতে কর্মের "অনার্জিত সত্য" বল ক্ষেত্রের দ্বারা এর সফল প্রতিফলন পেয়েছিল এবং কখনও আরো পরিশীলিত জ্যামিতিক গঠন, ২০ শতকে কোয়ান্টাম কার্যকলাপের "একটি ফুটন্ত গরম জলভর্তি গাঁজ" না আসা পর্যন্ত খালি স্থানের কালব্যতিক্রম প্রশস্ততা অলিক প্ল্যারোমা দ্বারা শুন্যস্থান পূর্ন হয়েছিল।
মধ্যযুগে পানি ঘড়ির ব্যাখ্যা একটি জনপ্রিয় বিষয় ছিল। যদিও নীতিগতভাবে একটি সরল ওয়াইন ত্বক একটি আংশিক ভ্যাকুয়াম প্রদর্শন করতে যথেষ্ট । রোমান পম্পেই নীতিগতভাবে শোষণ পাম্পকে অনেক উন্নত শোষণ পাম্পে উন্নীত করেন।
মধ্যযুগে মধ্যপূর্ব বিশ্বে পদার্থবিদ এবং ইসলামিক পণ্ডিত আল-ফারাবি ( ৮৭২ – ৯৫০) শূন্যস্থানের অস্তিত্ব নিয়ে কিছু ছোট পরীক্ষা পরিচালনা করেন শূন্যস্থানের অস্তিত্ব বিষয়ে, যেখানে পানিতে হাতেধরা পিচকারির ডাঁটি পরীক্ষা করেন। তিনি সিদ্ধান্ত নেন বায়ু বর্ধিত হয়ে খালি আয়তন পূর্ণ করতে পারে এবং সুপারিশ করেন আদর্শ শূন্যস্থানের ধারণা অনিশ্চিত। যদিও নাদের আল-বিয্রি অনুসারে ,পদার্থবিদ হাসান ইবনে আল-হাইসাম (৯৬৫–১০৩৯) এবং মুতাজিলা কালাম এরিস্টটল ও আল ফারাবির সাথে দ্বি-মত পোষণ করেন এবং তারা শূন্যস্থানের অস্তিত্বকে সমর্থন করেন। জ্যামিতি ব্যবহার করে  ইবন আল-হায়থাম গাণিতিকভাবে স্থানের ধারণা ধারকদেহের ভিতরের তলে ত্রিমাত্রিক শূন্যস্থানে প্রদর্শন করেন। আহমাদ দালাল অনুসারে আবু রায়হান আল বিরুনি বলেন যে “শূন্যস্থানের সম্ভাবনার কোন দর্শনযোগ্য প্রমাণ নেই”। পরবর্তিতে ১৫ শতকে শোষণ পাম্প ইউরোপে আসে।
মধ্যযুগে চিন্তা করা হত দুটি সমতল পাতকে দ্রুত আলাদা করা হলে পাতদ্বয়ের মধ্যে শূন্যস্থান তৈরি হতে পারে। যদিও পাতদ্বয় সরানোর সাথে সাথে বায়ু এসে পরবে। ওয়াল্টার বারলে দাবি করে স্বর্গীয় শক্তি শূন্যস্থানের সৃষ্টিকে বাধা প্রদান করে। সচরাচর অনুষ্ঠিত দৃষ্টভঙ্গি যে প্রকৃতি একটি ভ্যাকুয়াম চরমভাবে ঘৃণা করে যাকে ভয়াবহ ভাসুই বলা হয়েছিল। ১২৭৭ এ প্যারিস কনডেমনেশন্স এর বিশপ এটিয়েন টেম্পিয়ার বলেন ইশ্বর চাইলে শূন্যস্থান তৈরি করতেন,সেখানে ঈশ্বরের ক্ষমতার কোন সীমাবদ্ধতা হতে পারে না। ১৪ শতকে জিন বার্ডেন বলেন যে দশটি ঘোড়ার একটি দল মুখ বন্ধ হাঁপর টেনে খুলতে পারে না।
সতের শতকে আংশিক শূন্যস্থানের  সাংখ্যিক পরিমাপের প্রথম প্রচেষ্টা দেখা যায়। ১৬৪৩ এর টরিসিলির পারদ ব্যারোমিটার এবং ব্লেইজ প্যাসকেল এর পরীক্ষা আংশিক শূন্যস্থান প্রদর্শন করে। থাম্ব|ক্যাথোড রশ্মি বা ইলেকট্রন আভা আবিষ্কার ও পড়াশুনার জন্য ব্যবহৃত ক্রুকের নল,যা গেইস্লার নলের বিবর্তিতরুপ। ১৬৫৪ তে অটো ভন গেরিক]] প্রথম বায়ুশূন্য পাম্প উদ্ভাবন করেন এবং তার বিখ্যাত ম্যাগডেবার্গ গোলার্ধের]] পরীক্ষা পরিচালনা করেন এবং দেখান দুটি গোলার্ধের মধ্যকার বায়ু আংশিক বের করে নিলে ১০ টি ঘোড়ার দলও গোলার্ধ দুটিকে পৃথক করতে পারে না। রবার্ট বয়েল গেরিকের নকশা উন্নীত করেন এবং রবার্ট হুক এর সাহায্যে শূন্যস্থান পাম্পের পরবর্তি উন্নতি সাধন করেন। আগস্ট টইপ্লারের টইপ্লার পাম্প এবং ১৮৫৫ এ হেনরিখ গেইস্লারের পারদবিচ্যুতি পাম্প ১০ প্যাসকেলের আংশিক শূন্যস্থান অর্জনে সাহায্য করে। কিছু সংখ্যক তড়িৎ কণা এই শূন্য পর্যায়ে দেখা যায় যা পরবর্তি গবেষণার আগ্রহ তৈরি করে।
প্রাকৃতিকভাবে আংশিক বায়ুশূন্য এর সবচেয়ে তনু উদাহরণ হচ্ছে মহাশূন্য, আসমান মূলত অঙ্গীভূতভাবে ইথার নামক একটি অনমনীয় অবিনশ্বর উপাদান দ্বারা পরিপূর্ণ বলে মনে করা হয়। স্টয়িক পদার্থবিজ্ঞানের প্যানিউমা অনুসারে ,নামের উৎসের জন্য ইথারকে তনু বায়ু হিসাবে গণ্য করা হয়। আলো  সর্বব্যাপী পার্থিব এই তত্ত্বের শুরুর দিকে এবং স্বর্গীয় মধ্যম, যার মাধ্যমে আলো যায়। এই তত্ত্ব নিউটনের প্রভাশালী তাপ ও প্রতিসরণের ব্যাখ্যা প্রদান করে।। ১৯ শতকে পৃথিবীর কক্ষপথের যথাযথ দাগ শনাক্ত করতে আলোকবাহী ইথার পরীক্ষা করা হয়। যখন পৃথিবী আন্তঃনাক্ষত্রিকের তুলনায় মোটামুটি ঘন মাধ্যমের মধ্য দিয়ে যাচ্ছে, এর অনুমাত্র দাগ শনাক্ত করা যায় না। ১৯১২ এ জ্যোতির্বিজ্ঞানী হেনরি পিকারিং বলেন “ যখন নক্ষত্রমণ্ডল ইথার মাধ্যমকে গ্রহণ করছে ,এটা গ্যাসের চরিত্রগত এবং মুক্ত গ্যাসীয় অণু সেখানে বিদ্যমান”।
১৯৩০ এ পল দিরাক ,ডিরাগ সাগর নামে একটি ঋনাত্মক শক্তির একটি অসীম কণা সমুদ্রের মত  শূন্যস্থানের একটি মডেল প্রস্তাব করেন। এই তত্ত্ব তাকে পূর্বের তৈরি করা ডিরাক সমীকরণের ধারণাকে পরিমার্জন করতে সাহায্য করেছিল। সফলভাবে পজিট্রনের অস্তিত্বের ধারণা দেন যা দুই বছর পর নিশ্চিত হয়েছিল। ১৯২৭ এ হাইসেনবার্গের অনিশ্চিত নীতি দিয়ে ধারণা করা হয় শক্তি ও সময় পরিমাপযোগ্য । ২০ শতকে শূন্যস্থান থেকে স্বতঃস্ফুর্তভাবে কৃত্রিম কনার উদ্ভব নিশ্চিত হওয়া গেছে।
চিরায়ত ক্ষেত্র তত্ত্বগুলো
শূন্যস্থান, স্থান ও সময়ের একটি এলাকা  যেখানে সব উপাদানের পীড়ন-শক্তি টেন্সর হল শূন্য। এর মানে হল এটি শক্তি ও ভ্রামকশূন্য একটি এলাকা এবং একে কণা ও অন্যান্য পদার্থিক বিষয় থেকে মুক্ত হতে হবে যা শক্তি ও ভ্রামক তৈরি করতে পারে।
মহাকর্ষ
সাধারণ আপেক্ষিকতায় বিলীয়মান পীড়ন-শক্তি টেন্সর বলতে বোঝায় আইন্সটাইন ক্ষেত্র সমীকরণ দ্বারা সকল উপাদানের রিক্কি টেন্সর এর বিলীন। শূন্যস্থান বলতে স্থান-সময় এর  বক্রতা সমতল হতেই হবে বোঝায় না । মহাকর্ষীয় ক্ষেত্রও জোয়ার বল এবং মহাকর্ষীয় তরঙ্গের রূপে শূন্যস্থানে বক্রতা তৈরি করতে পারে (কারিগরি ভাবে এই ঘটনা হল ওয়েল টেন্সর এর উপাদান)। কৃষ্ণ বিবর (শূন্য তড়িৎ আধান যুক্ত) হল শক্তিশালী বক্রতা দেখানো শূন্যস্থানের একটি মার্জিত উদাহরণ।
তড়িৎচুম্বকত্ব
চিরায়ত তড়িচ্চুম্বকত্বে মুক্ত বা ফাঁকা স্থান অথবা শুধু মুক্ত স্থান বা নিখুঁত বায়ুশূন্য স্থান হল তড়িৎ চুম্বকীয় প্রভাবের জন্য আদর্শ নির্দেশক মাধ্যম।কিছু লেখক বলেন নির্দেশক মাধ্যম যেমন চিরায়ত শূন্যস্থান, একটি পরিভাষা যা এই ধারনাকে  কোয়ান্টাম তড়িৎ-গতিবিজ্ঞানের শূন্যস্থান বা  QCD শূন্যস্থান  থেকে পৃথক করে   যেখানে বায়ুশুন্যস্থানের অস্থিরতা অস্থায়ী অলীক কণা ঘনত্ব  তৈরি করে এবং একটি আপেক্ষিক সম্ভাব্যতা এবং আপেক্ষিক ব্যাপ্তিযোগ্যতা  অভিন্নরুপে একই নয়।
চিরায়ত তড়িৎচুম্বকত্ব তত্ত্বে ,ফাঁকা স্থানের নিম্নোক্ত বৈশিষ্ট্য থাকে, চিরায়ত তড়িৎচুম্বকত্বের শূন্যস্থানকে constitutive সম্পর্কের দুটি তড়িৎচুম্বকীয় মাধ্যম দ্বারা দেখান যেতে পারে,
উপরের সমীকরণ দুটি তড়িৎ সরণ এর সাথে তড়িৎ ক্ষেত্র ও চৌম্বক ক্ষেত্রের সাথে চৌম্বক প্রতিরোধের সম্পর্ক স্থাপন করেছে,যেখানে  r= কার্তেসিয় অবস্থান ও  t = সময়
কোয়ান্টাম বলবিদ্যা
থাম্ব|শূন্যস্থান অস্থিরতা কোয়ান্টাম বলবিদ্যা এবং কোয়ান্টাম ক্ষেত্র তত্ত্বে শূন্যস্থান বলতে সর্বনিম্ন সম্ভাব্য শক্তির(হিলবার্ট স্থানের ভুমি অবস্থা) একটি অবস্থাকে বোঝায়(যা তত্ত্বের সমীকরণের ফলাফল)।কোয়ান্টাম তড়িৎ-গতিবিজ্ঞানে শূন্যস্থানকে কিউইডি শূন্যস্থান এবং  quantum chromodynamics এ শূন্যস্থানকে কিউসিডি শূন্যস্থান বলে নির্দেশ করা হয়। কিউইডি শূন্যস্থান হল পদার্থ কণিকা ও ফোটনবিহীন অবস্থা। পরীক্ষণীয় ভাবে এ অবস্থা অসম্ভব।যদি কোনভাবে সকল পদার্থকনিকা একটি আয়তন থেকে বের করে নেয়া হয়ও কৃষ্ণবস্তু-বিকিরণ বন্ধ করা যাবে না।তবু এটাই বাস্তবযোগ্য শূন্যস্থানের একটি আদর্শ মডেল এবং অনেকগুলো পরীক্ষণীয় পর্যবেক্ষণ পরবর্তিতে বর্ণনা করা হল।
কিউইডি শূন্যস্থান হল মজার ও জটিল ধর্মের। কিউইডি শূন্যস্থানে তড়িৎ ও চৌম্বক ক্ষেত্রের গড়মান শূন্য কিন্তু তাদের পার্থক্য শূন্য নয়।এর ফলে কিউইডি শূন্যস্থান ধারণ করে শূন্যস্থানের অস্থিরতা (অলীক কনা যা অস্তিত্বের ভিতরে ও বাহিরে থাকে) এবং শূন্যস্থান শক্তি নামের অসীম শক্তি।কোয়ান্টাম ক্ষেত্র তত্ত্বের অপরিহার্য ও সর্বব্যাপি অংশ হল শূন্যস্থানের অস্থিরতা। কিছু পরীক্ষার মাধ্যমে শূন্যস্থানের অস্থিরতার প্রভাব নিশ্চিত হওয়া গেছে।
তাত্ত্বিকভাবে কিউসিডি তে একাধিক শূন্যস্থান অবস্থা সহবস্থান করে।মহাজাগতিক স্ফীতির শুরু ও শেষ বিভিন্ন শূন্যস্থান অবস্থার মধ্যে রূপান্তরের মাধ্যমে শুরু হয়। আপেক্ষিক অবস্থানে শক্তির প্রতি স্থির বিন্দু এক একটি শূন্যস্থানের উত্থান দেয়। ধারা তত্ত্বে অনেক সংখ্যার শূন্যস্থান বিবেচনা করা হয় যাকে আড়াআড়ি ধারা তত্ত্ব বলে।
মহাশূন্য
বাম|থাম্ব|মহাশূন্য আদর্শ শূন্যস্থান নয়। মহাশূন্য হল খুবই নিম্ন ঘনত্ব ও চাপের এবং আদর্শ শূন্যস্থানের কাছাকাছি অবস্থা।কিন্তু কোন শূন্যস্থানই বাস্তবিক ভাবে আদর্শ নয়,নভোমন্ডল ও নয় যেখানে প্রতি ঘনমিটারে কিছু সংখ্যক হাইড্রজেন পরমাণু থাকে।
তারা, গ্রহ এবং চাঁদ মহাকর্ষীয় আকর্ষনের মাধ্যমে তাদের সীমাহীন বায়ুমন্ডলকে ধরে রাখে।যেহেতু বায়ুমন্ডলের কোন সীমানা নেই, বস্তুর দুরত্ব বৃদ্ধির সাথে সাথে বায়ুমন্ডলীয় গ্যাসের ঘনত্ব হ্রাস পায়।  ১০০ কিলোমিটার (৬২ মাইল) উচ্চতায় কার্মান রেখায় (যা সাধারণত মহাশুন্যের সাথে সীমানা নির্ধারন করে) পৃথিবীর বায়ুমন্ডলীয় চাপ পতনের হার ৩.২×১০−২ প্যাসকেল।এই রেখার নিচে, সূর্যের থেকে বিকিরন চাপ এবং সৌর বায়ুর শক্তিশালী চাপ এর তুলনায়   আইসোট্রপিক গ্যাস চাপ খুবই ক্ষুদ্র। এই সীমায় থার্মোস্ফিয়ার চাপ,তাপ ও গঠনের উচ্চ নতি যুক্ত থাকে এবং তা মহাশূন্য আবহাওয়ার কারণে অনেকটা পরিবর্তিত হয়। জ্যোতির্বিজ্ঞানীরা এই ধরনের পরিবেশ বর্ণনার জন্য সংখ্যাঘনত্ব ব্যবহারের সুপারিশ করেন।
কারমান রেখার কিছু শত কিমি উপরের ঘনত্বেও স্যাটেলাইট ঘুরতে পারে। অধিকাংশ কৃত্রিম উপগ্রহ পৃথিবীর এই নিম্ন কক্ষপথে ঘুরে এবং কিছু দিন পর পর তাদের ইঞ্জিন চালু করে কক্ষপথ ধরে রাখার জন্য। আন্তগ্র্রহ ভ্রমণের জন্য একটি প্রস্তাবিত পরিচালনা ব্যবস্থায় তাত্ত্বিকভাবে সৌর পালের উপর বিকিরণ চাপ অতিক্রম করে, এখানে কম ঘুরে।এই বলে উল্লেখযোগ্যভাবে প্রভাবিত জন্য গ্রহ তাদের নির্দিষ্ট আবক্রে খুব বিশালাকৃতির,যদিও তাদের বায়ুমন্ডল সৌর বায়ু দ্বারা ক্ষয়প্রাপ্ত হয়।
সকল দর্শনযোগ্য জগৎ অসংখ্য ফোটন,মহাজাগতিক বিকিরন এবংখুব সম্ভবত একটি সঙ্গতিপূর্ণভাবেই বড় সংখ্যক নিউট্রিণো দ্বারা পুর্ণ।বিকিরনের বর্তমান তাপমাত্রা হল ৩ কেলভিন বা -২৭০ সেলসিয়াস বা -৪৫৪ ফারেনহাইট।
আপেক্ষিক বনাম পরম পরিমাপ
শূন্যস্থান চাপের এককে পরিমাপ করা হয়,সাধারণত পৃথিবীর বায়ুমণ্ডলের বায়ুমণ্ডলীয় চাপ এর বিয়োগের সাথে সম্পর্কিত। স্থানীয় অবস্থার সাথে সাথে আপেক্ষিক শূন্যস্থানের পরিমাণ ভিন্ন হয়। পৃথিবীর থেকে বৃহস্পতি গ্রহে ভুমি স্তরের বায়ুচাপ ,আপেক্ষিক শূন্যস্থান পরিমাপের অনেক বেশি। চাঁদের তলে প্রায় বায়ুমন্ডল নেই বললেই চলে,ঐ অবস্থায় পরিমাপযোগ্য শূন্যস্থান তৈরি করা আসলেই কঠিন।
একইভাবে এর থেকে অধিক চাপের মান সমুদ্রের গভীরে পাওয়া যাবে। একটি সাবমেরিন ১০ বায়ুমন্ডলীয় চাপের গভীরতায়(৯৮ মিটার,৯.৮ মিটার সমুদ্রের পানির স্তম্ভের ওজন ১ atm এর সমান ) ১ বায়ুমন্ডলীয় অভ্যন্তরীন চাপ বজায় রাখে, কার্যকরভাবে একটি বায়ুশূন্য চেম্বারের বাইরের পানির চাপে মচকে যাওয়া থেকে বাঁচায় ,যদিও ভেতরের ১ atm কে শূন্যস্থান বলা যাবে না।
তারপরেও পাঠক ধারণা করতে পারেন যে পৃথিবীর সমুদ্র সমতলে শূন্যস্থানের আপেক্ষিক পরিমাপ করা হয়েছে। যা পরিবেষ্টনকারী বায়ুমণ্ডলীয় চাপের ১ atmosphere। থাম্ব|পারদক্ষরনকারী কাঁচের ম্যাকলিয়ড গেজ
পরিমাপক যন্ত্রগুলো
শূন্যস্থানের পরিসর অনুযায়ী,শূন্যস্থানের চাপ পরিমাপ করতে বিভিন্ন যন্ত্র ব্যবহার করা হয়। বাম|থাম্ব|ম্যানোমিটার Hydrostatic গেজ (যেমন পারদ কলামের চাপমান যন্ত্র )নলের মধ্যে তরলের একটি উল্লম্ব কলাম দ্বারা গঠিত যার প্রান্ত বিভিন্ন চাপে উন্মুক্ত হয়। কলাম ওঠা বা কমে যাবে। চাপের সাথে দুই প্রান্তের পার্থক্যের সাথে সমান ভাবে এই কলামের ঊঠা নামা নির্ভর করে। একটি বদ্ধ প্রান্ত ইউ-আকৃতির নলের একপ্রান্ত পরীক্ষণীয় অঞ্চলে সংযুক্ত থাকে। যে কোন তরলই ব্যবহার করা যাবে,তবে পারদের উচ্চ ঘনত্ব এবং কম বাষ্পচাপের জন্য পারদ ব্যবহার করা হয়। সরল hydrostatic গেজ ১ টর (১০০ PA) থেকে বায়ুমণ্ডলীয় উপরে চাপ পরিমাপ করতে পারে।
একটি গুরুত্বপূর্ণ প্রকরণ হল ম্যাকলিয়ড গেজ  যা একটি জানা আয়তনের শূন্যস্থানকে বিচ্ছিন্ন করে,তরল কলামের উচ্চতা তারতম্যের সংখ্যাবৃদ্ধির জন্য একে সংকোচিত করে।  ম্যাকলিয়ড গেজ থেকে নির্ধারণ করা যায় 10−6 টর (0.1 mPa) পর্যন্ত, যা বর্তমান প্রযুক্তির সঙ্গে সম্ভব  চাপের সর্বনিম্ন সরাসরি পরিমাপ। অন্যান্য বায়ুশূন্য গেজে নিম্ন চাপ নির্ধারণ করা যায় কিন্তু শুধুমাত্র পরোক্ষভাবে অন্যান্য চাপ নিয়ন্ত্রিত বৈশিষ্ট্য দিয়ে। একটি সরাসরি পরিমাপ মাধ্যমে অতি সাধারণভাবে একটি ম্যাকলিয়ড গেজ থেকে এই পরোক্ষ পরিমাপ ক্রমাঙ্কন করা আবশ্যক।
কেনেটমিটার হল জলবিজ্ঞান গেজের মতই, যা পাওয়ার প্ল্যান্ট এ বাষ্প টার্বাইন বাব্যবহার করা হয়।
যান্ত্রিক বা স্থিতিস্থাপক গেজ নির্ভর করে বর্ডন নল, ধাতব পাতলা পর্দার উপর যা নির্ধারিত এলাকার  চাপের সাথে আকার পরিবর্তন করে । ধারক ম্যানোমিটার এর পাতলা পর্দা ধারকের অংশ থেকে তৈরি হয় যা চাপের সাথে আকার পরিবর্তন হয়। এগুলো ১০৩ থেকে ১০−৪ টর এর উপরে কার্যকর হয়।
আয়ন গেজ অতি উচ্চ শূন্যস্থানে ব্যবহৃত হয়। যা গরম ক্যাথোড ও ঠান্ডা ক্যাথোড এই দুই ধরনের হয়।
গরম ক্যাথোডে উত্তপ্ত কুন্ডুলী একটি ইলেকট্রন রশ্নি তৈরি করে ইলেকট্রন গেজের মধ্য দিয়ে যাওয়ার সময়ে গ্যাস কণা আয়নিত করে। যা ঋনাত্মক তরিতদ্বার গ্রহণ করে। এই প্রবাহ গ্যাসের আয়নের উপর নির্ভর করে যা গেজের চাপের উপর নির্ভর করে। এই গেজ ১০−৩ টর থেকে  ১০−১০ টর এর কাজ করে। ঠান্ডা ক্যাথোডও একইভাবে কাজ করে। তবে এজন্য উচ্চ ভোল্টেজ এর দরকার হয়। এই গেজ ১০−২ টর থেকে ১০−৯ টর এর মধ্যে কার্যকর হয়। উচ্চ শূন্যস্থানে গ্যাসের গঠন অনিশ্চিত বলে সঠিক পরিমাপের জন্য একটি ভর বর্নালী  আয়নিত গেজের সাথে ব্যবহার করতে হয়।
ব্যবহার
থাম্ব|ভাস্বর আলোক বাতি বিভিন্ন কাজে ও যন্ত্রে বায়ুশূন্যস্থান ব্যবহার করে হচ্ছে।ভাস্বর আলোক বাতিতে কুন্ডুলীর রাসায়নিক ক্ষয় রোধে ব্যবহার করা হয়। বায়ুশুন্যস্তানের অসারতা ইলেকট্রন রশ্নি ঝালাই, ঠান্ডা ঝালাই,বায়ুশুন্য প্যাকিং ও বায়ুশূন্য ভাজায় ব্যবহার করা হয়। অতি উচ্চ বায়ুশূন্য স্থান আণবিক পরিষ্কার স্তর এর গবেষণার জন্য ব্যবহার করা হয়।উচ্চ থেকে অতি উচ্চ বায়ুশূন্য স্থান বাতাসের বাধা দূর করে, দূষণমুক্ত উপাদান জমা বা দূর করতে কণা রশ্মিকে সাহায্য করে। আর এটা হল অর্ধপরিবাহীর নির্মাণ,আলোকীয় প্রলেপ এবং তল বিজ্ঞানে জরুরি  রাসায়নিক বাষ্পীয় তলানি,ভৌত বাস্পীয় তলানি এবং শুকনো নকশা কাটার মূলনীতি। পরিচলনের হ্রাস ফ্লাস্কের তাপীয় অন্তরকতার যোগান দেয়। গভীর শূন্যস্থান তরলের স্ফুটনাঙ্ক কমায় এবং নিম্ন তাপের গ্যাস নিঃসরণ বাড়ায় যা ফ্রিজ ডাইং, গাম তৈরি , ডিস্টেলেশন, মেটালরজি, এবং ধাপ শুদ্ধিকরণে ব্যবহার করা হয়।বায়ুশুন্যতার তড়িৎ ধর্ম ব্যবহার করে ইলেকট্রন মাইক্রোস্কোপ এবং বায়ুশূন্য নল যেমন ক্যাথোড রশ্মি নল তৈরি করে। বাতাসের ঘর্ষন হ্রাস ফ্লাই হুইল এনার্জি স্টোরেজ এবং আল্ট্রাসেন্ট্রিফিউজ এর জন্য জরুরী। বাম|থাম্ব|চাপকল
বায়ুশূন্য চালিত যন্ত্র
বায়ুশূন্যতা সাধারণত শোষণ তৈরিতে ব্যবহার করা হয়। পিস্টন ঘুড়াতে নিউকোমেন বাষ্প ইঞ্জিনে বায়ুশূন্যতা বযবহার করা হয়।১৯ শতাব্দীতে বার্নেলের বায়বীয় রেলপথের আকর্ষনে ব্যবহার করা হয়।যুক্তরাজ্যে আগে ট্রেনে বায়ুশূন্য ব্রেক ব্যবহার করা হত। কিন্তু ঐতিহাসিক রেলপথ এর পরিবর্তে বাতাসের ব্রেক ব্যবহার করে। গাড়ির বিভিন্ন অংশ চালাতে নানাবিদ বায়ুশূন্যতা ব্যবহার করা হয়। যেমন vacuum servo,ব্রেকের কাজে ব্যবহার করা হয়। এছাড়া গাড়ির কাচ পরিষ্কারে এবং অটোভ্যাক জ্বালানি পাম্পে বায়ুশূন্যতা ব্যবহার করা হয়। কিছু বিমান যন্ত্র( উচ্চতাজনিত নির্দেশক (এআই) এবং শীর্ষক নির্দেশক (এইচআই)) সাধারণত বায়ুশূন্য চালিত হয়, সব যন্ত্র হারানোর (বৈদ্যুতিকভাবে চালিত) বিরুদ্ধে সুরক্ষা হিসেবে, গোড়ার দিক থেকেই বিমানে প্রায়ই বৈদ্যুতিক ব্যবস্থা ছিল না এবং যেহেতু একটি চলন্ত বিমান এ নির্দ্ধিধায় দুটি উল্লেখযোগ্য বায়ুশূন্য উপলব্ধ উৎস রয়েছে, ইঞ্জিন এবং একটি বহিস্থিত ভেঞ্চার।
বায়ুশূন্য আবেশে গলানো বায়ুশুন্যতায় তড়িৎচুম্বকীয় আবেশে ব্যবহার করা হয়। বাষ্পীয় টারবাইনের যথাযথ কাজের জন্য ঘনকারকে বায়ুশূন্যতা ধরে রাখতে হয়।একটি বাষ্পীয়জেট বিতারক বা তরল চাকতির বায়ুশূন্য পাম্প এই কাজে ব্যবহার করা হয়। ঘনকারকের এর ধরনের উপর এর বাষ্পীয় স্থানে,টারবাইনের বের হওয়ার মুখে ৫ থেকে ১৫ kPa পরিসরে বায়ুশূন্যতা ধরে রাখতে হয়।
গ্যাস নিঃসরণ
বায়ুশূন্যতায় বাষ্পীভবন ও উর্দ্ধপাতনকে গ্যাসের নিঃসরণ বলে।সকল পদার্থেরই ছোট বাষ্পীয় চাপ আছে।এর নিচের চাপে গ্যাস নিঃসরণ গুরুত্বপূর্ণ হয়ে পরে। মানুষ নির্মিত ব্যবস্থায় যা ফুটোর মত কাজ করে এবং গ্রহণযোগ্য সীমায় বায়ুশূন্যতা দিতে পারে । কাছের ঠান্ডা তলে গ্যাস নিঃসরক বস্তু ঘন থাকতে পারে যা অস্পষ্ট আলোকীয় যন্ত্র বা অন্য উপাদানের সাথে ক্রিয়াকালে সমস্যা তৈরি করতে পারে। মহাকাশ মিশনে এটাই বড় চিন্তার বিষয়।কারণ অস্পষ্ট টেলিস্কোপ ও সৌরকোষ এই মহামুল্যবান মিশন নষ্ট করতে পারে। মানুষ নির্মিত ব্যবস্থায় কক্ষের উপাদানের পানি শোষণ হল সবচেয়ে প্রভাবশালী গ্যাস নিঃসারক উপাদান।  শোষক উপাদান দূর করে এ সমস্যা সমাধান করা যায়। রোটারি ভেন পাম্প এর তেল এই গ্যাস নিঃসরিত পানি ঘন করতে পারে। যদি এর জমানো গ্যাস খরচ না হয়, তবে পাম্পের মোট গতি বহুলাংশে কমে যাবে।গ্যাস নিঃসরন কমাতে উচ্চ বায়ুশূন্য ব্যবস্থা  জৈব উপাদানমুক্ত হতে হবে। অতি উচ্চ বায়ুশূন্যতায় ব্যবস্থা পক্ব হতে হবে যাতে গ্যাস নিঃসরক উপাদানের বাষ্পচাপ বাড়ে এবং তাদের সিদ্ধ করা বন্ধ হয়। প্রকৃত কাজের বেলায় গ্যাস নিঃসরন কমাতে এবং ব্যবস্থা শীতল করতে গ্যাস নিঃসরক উপাদান সিদ্ধ করা বন্ধ এবং বের করতে হবে। অবশিষ্ট গ্যাস নিঃসরন থামাতে তরল নাইট্রজেন দিয়ে কিছু কিছু ব্যবস্থা কক্ষ তাপমাত্রার নিচে শীতল করা হয় এবং একসঙ্গে গ্যাস ও বাষ্পকে ঘন করা হয়।
পাম্প করা এবং পারিপার্শ্বিক বায়ুচাপ
তরল কে সাধারণত টানা  যায় না তাই শোষণ থেকে বায়ুশূন্যতা তৈরি করা যায় না।এজন্য প্রথমে বায়ুশূন্যতা তৈরি করতে হবে যার ফলে শোষন হবে এবং তরলের মধ্যে উচ্চ চাপের মাধ্যমে ধাক্কা তৈরি করবে। কোন ধারকের মধ্যের আয়তন বৃদ্ধির মাধ্যমে বায়ুশূন্যতা সহজেই তৈরি করা যায়। বাম|থাম্ব|সাধারণ পাম্প থাম্ব|টার্বো মলিকুলার পাম্পের প্রস্থচ্ছেদ যেমন  মধ্যচ্ছেদা পর্দা বুকের গর্ত বৃদ্ধি করে ফলে কলিজা বাড়ে। এই বৃদ্ধি চাপ কমায় এবং আংশিক বায়ুশূন্যতা তৈরি করে যা বায়ু চাপের জন্য বাতাসে ভরে যায়। এজন্য এর দ্রুত বৃদ্ধি ও হ্রাস জরুরী। এই নীতিতে সাধারণ পানির পাম্প কাজ করে। পাম্পে আটকা গর্তের মধ্যে বায়ুশূন্যতা তৈরি করে। ফলে কুপ থেকে পানি পাম্পের গর্তে আসে। এরপর পাম্পের গর্ত আটকে একে বায়ুমন্ডলে উন্মুক্ত করা হয়।
উপরের উদাহরণটি হল বায়ুশূন্য পাম্পের সাধারণ পরিচিতি। এই নীতির ভিন্নতার উপর পাম্পের উন্নতি করা হয়েছে এবং অনেক পাম্প এই ভিত্তিগত ভিন্ন নীতির উপর নকশা করা হয়েছে। ভ্রামক স্থানান্তর পাম্পে এর থেকে বেশি শূন্যতা তৈরি করা হয়।ফাঁদের পাম্পে কঠিনের গ্যাস ধরে কোন প্রকার সরন ছাড়াই।  গুরুত্বপূর্ণ সীমার মধ্যে এদের কেউই সার্বজনীন নয়।সবগুলোই হাইড্রজেন,হিলিয়াম এবং নিয়ন পাম্পের ক্ষেত্রে সমস্যা দেখা দেয়।
পাম্পের প্রকৃতি ছাড়াও অনেক কিছু এর উপর নির্ভরশীল একটি ব্যবস্থায়  সর্বনিম্ন চাপ  অর্জিত হতে পারে। ধাপ নামে,একাধিক পাম্প সিরিজের সংযুক্ত করা যেতে পারে। উচ্চ বায়ুশূন্যতার জন্য অনেকগুলো পাম্প শ্রেণীতে যুক্ত করা হয় যাকে পর্যায় বলে।সীলের ধরন, কক্ষের জ্যামিতি,উপাদান এবং পাম্প নামানোর কার্যক্রিয়ার ফল আছে।সমষ্টিগত ভাবেই একে বায়ুশূন্য কৌশল বলে।তেলের কারণে,কম্পনে,কিছু গ্যাসের পাম্পের জন্য,পাম্প নামানোর গতি, সাময়িক থামানো কার্যচক্র, উচ্চ ছিদ্রের সহনের উপর পাম্প ব্যবস্থার ভিন্নতা পাওয়া যায়।ধাতব চেম্বারের দেয়ালের ব্যাপ্তিযোগ্যতা বিবেচনা করা যেতে পারে এবং এবং ধাতব ফ্ল্যাঞ্জ শস্য অভিমুখ ,ফ্ল্যাঞ্জ মুখ সমান্তরাল হওয়া উচিত।
মানুষ ও প্রাণীর উপর প্রভাব
থাম্ব|ডার্বির জোসেফ রাইটের বাতাসের পাম্পে পাখি নিয়ে পরীক্ষা। মানুষ ও পশুর ভ্যাকুয়াম উন্মুক্ত হলে কয়েক সেকেন্ড পরে চেতনা হারাবে এবং কয়েক মিনিটের মধ্যে হায়পক্সিয়া মারা যায়। কিন্তু উপসর্গ সাধারণভাবে মিডিয়া এবং জনপ্রিয় সংস্কৃতির মধ্যে যেমন চিত্রিত করা হয়েছে প্রায় অতটা স্পষ্ট নয়। চাপ হ্রাস তাপমাত্রা কমিয়ে দেয় যার জন্য  রক্ত ও শরীরের অন্যান্য তরল ফুটে উঠবে। কিন্তু শিরাগুলোর নমনীয় চাপ নিশ্চিত করে যে, এই স্ফুটনাঙ্ক ৩৭ ° সে- এর অভ্যন্তরীণ শরীরের তাপমাত্রার উপরে থাকে। যদিও রক্ত ফুটতে হবে না, শারীরিক তরলের গ্যাস বুদবুদ গঠনে চাপ কমে,যা ইবুলিজম নামে পরিচিত, এখনও একটি উদ্বেগের বিষয়। গ্যাস দেহকে  তার স্বাভাবিক মাপের দুইগুন ফোলাতে পারে এবং ধীর গতির রক্ত সঞ্চালন করে, কিন্তু টিস্যু নমনীয় এবং যথেষ্ট ছিদ্রময় যা ফেটে যাওয়া প্রতিরোধ করতে পারে। ফ্লাইট স্যুট দ্বারা ফোলা এবং ইবুলিজম দমানো যেতে পারে। ক্রু উচ্চতাজনিত সুরক্ষা Suit নামে শাটল মহাকাশচারী একটি লাগানো নমনীয় পোশাক পরে যা যা ২ kPa (১৫ টর) এর কম চাপে ইবুলিজম বাধা দেয়। দ্রুত উত্তপ্ততা ত্বক ঠান্ডা করবে,, জমাট অবস্থা তৈরি করে, বিশেষ করে মুখের মধ্যে, কিন্তু এটা একটি উল্লেখযোগ্য ঝুঁকি নয়।
প্রাণী পরীক্ষানিরীক্ষা দেখায় যে দ্রুত এবং সম্পূর্ণ আরোগ্য স্বাভাবিক 90 সেকেণ্ডের চেয়ে অপেক্ষাকৃত ছোট উন্মুক্ততার জন্য, যখন দীর্ঘসময় পুরো দেহকে উন্মুক্ততা মারাত্মক এবং পুনঃশক্তিসঞ্চার কখনোই সফল ছিল না। আট শিম্পাঞ্জির উপর নাসা দ্বারা একটি গবেষণায় আড়াই মিনিটে বায়ুশূন্য উন্মুক্ততায় তাদের সবাই বেঁচে গিয়েছিল।মানব দুর্ঘটনার সীমিত উদাহরণ আছে, কিন্তু এটা পশুর বেলায় অনেক বেশি। নিঃশ্বাস নিতে অক্ষমতা না হলে  অনেক বেশি সময় এর জন্য চেহারা উন্মুক্ত হতে পারে। রবার্ট বয়েল প্রথম 1660 সালে দেখান যে, যে ভ্যাকুয়াম ছোট প্রাণীর জন্য প্রাণঘাতী হয়।
১৯৪২ সাল চলাকালীন, জার্মান বিমানবাহিনীর জন্য মানব বিষয়ে পরীক্ষার একটি সিরিজ এ, ডাকাউ কনসেনট্রেশন ক্যাম্পে বন্দীদের উপর নাজি সরকার পরীক্ষা চালায়, তাদের কম আপে উন্মুক্ত করে ।
বায়ুশূন্যে নিজে থেকে উন্মুক্ততার থেকে  দ্রুত বিসংকোচন অনেক মারাত্মক। রোগী তার দম ধরে রাখতে পারে না,শ্বাসনালীর মধ্যে দিয়ে বায়ু গমন ধীর হয়,যা ফুসফুসের নাজুক alveoli মারাত্মক ফেটে যাওয়া  প্রতিরোধ করতে পারে না। দ্রুত বিসংকোচনে কানের পরদা এবং সাইনাস ফেটে যেতে পারে, নরম টিস্যুর ক্ষত ও রক্ত ক্ষরন হতে পারে, এবং অভিঘাতের এর কারণে অক্সিজেন খরচ ত্বরান্বিত হবে যা হায়পক্সিয়ার দিকে যাবে। দ্রুত বিসংকোচন দ্বারা সৃষ্ট আঘাতসমুহকে ব্বযারোট্লারুমা হয়।  ১৩ kPa (১০০ টর) এর চাপ কমা,  ধীরে ধীরে হলে কোন লক্ষণ প্রকাশ করে না, যদি এটা হঠাৎ ঘটে মারাত্মক হতে পারে।
কিছু এক্সট্রিমোফিল অণুজীব, যেমন টার্ডিগ্রেডস দিন বা সপ্তাহের একটি নির্দিষ্ট সময়ের বায়ুশূন্যে বেঁচে থাকতে পারে।
খাসিয়া পুঞ্জি
খাসিয়ারা যেসব গ্রামে বসবাস করে, সেগুলোকে খাসিয়া পুঞ্জি বলে। একেকটি পুঞ্জিতে গড়ে ৫০টির মতো খাসিয়া পরিবার বসবাস করে থাকে।
পুঞ্জি কাঠামো
খাসিয়ারা পুঞ্জিভিত্তিক বাসস্থান গড়ে তোলে। প্রত্যেক খাসিয়া পুঞ্জি একেকজন নির্বাহী প্রধান কর্তৃক পরিচালিত হয়, খাসিয়া পুঞ্জি প্রধানকে মন্ত্রী বলা হয়।
পুঞ্জিগুলোতে রয়েছে ৩-৪ ফুট উঁচুতে বিশেষভাবে তৈরি খাসিয়াদের ঘর। প্রতিটি বাড়িতে আছে পানবরজ। কেননা খাসিয়াদের ঐতিহ্য হচ্ছে পান ও সুপারির চাষ। পুঞ্জির বুক চিরে যাওয়া রাস্তা দিয়ে গেলে পান-সুপারির সারি সারি বাগান দেখা যায়। খাসিয়াদের বাড়িঘর মাচাংয়ের মতো, দোতলা ধাঁচের বাড়ি। পরিবারের পুরুষ সদস্যরা দিনভর গাছ থেকে পান আহরণ করেন, যা মহিলারা কুচি করে থাকেন। বাংলাদেশে বিভিন্ন প্রকার পান উৎপন্ন হয়ে থাকলেও খাসিয়া পান উৎপাদিত হয় শুধুমাত্র পাহাড়ী এলাকার খাসিয়া পুঞ্জিতে। পানবরজ ছাড়াও খাসিয়া পল্লীতে দেখা যায় কমলা বাগান।
বাংলাদেশ
এক সময় খাসিয়া উপজাতিরা যাযাবর হলেও প্রায় পাঁচ শতাধিক বছর আগে তারা আসাম থেকে বাংলাদেশে আসে। ১৯৫৫ সালে কিছু খাসিয়া উপজাতি সিলেটের হবিগঞ্জের পাহাড়ী এলাকায় তাদের বসতি স্থাপনের মাধ্যমে গড়ে তুলে তাদের খাসিয়া পুঞ্জি। মৌলভীবাজারে ৬১টি, সিলেট জেলায় ৭টি এবং হবিগঞ্জ-মৌলভীবাজার সীমান্তে ৫টি খাসিয়া পুঞ্জি রয়েছে। তন্মধ্যে বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর নামে জাফলংয়ে খাসিয়া সম্প্রদায়ের পাঁচটি পুঞ্জি রয়েছে। জাফলংয়ের পাশেই অবস্থিত একটি খাসিয়াপল্লীতে গড়ে উঠেছে বাংলাদেশের অন্যতম পর্যটন কেন্দ্র সংগ্রামপুঞ্জি। যা মূলত সংগ্রামপুঞ্জি ঝর্ণার জন্য জনপ্রিয়। শ্রীমঙ্গল–কমলগঞ্জ সড়কের পাশে লাউয়াছড়া জাতীয় উদ্যানের মধ্যে মাগুরছড়া ও লাউয়াছড়া পুঞ্জি অবস্থিত। সিলেট বিভাগের সর্বোচ্চ পাহাড়চূড়া কালাপাহাড়ে বেগুনছড়া, পুঁটিছড়া, লবণছড়া পুঞ্জিসহ আশপাশে আরো বেশ কয়েকটি খাসিয়া পুঞ্জি বা গ্রাম রয়েছে। শ্রীমঙ্গল উপজেলা সদর থেকে প্রায় ২৫ কিলোমিটার দূরে নাহার খাসিয়া পুঞ্জির অভ্যন্তরে থাকা লাসুবন গিরিখাত একটি প্রাচীন গিরিপথ। যেখানে স্থানীয় খাসি ভাষায় ক্রেম ক্লু, ক্রেম কেরি ও ক্রেম উল্কা নামে বড় আরো তিনটি গিরিখাত রয়েছে। পাশাপাশি ছোট-বড় অনেকগুলো পাথুরে ছড়া আছে এলাকাটিতে।
আর্মি রেড
সেনাবাহিনী লাল হল ফুটবলের একটি দল যারা ফুটবল খেলায় ভারতীয় সেনাবাহিনীকে প্রতিনিধিত্ব করে। দলটি নিয়মিত ডুরান্ড কাপের পাশাপাশি বিভিন্ন আঞ্চলিক টুর্নামেন্টে অংশগ্রহণ করে।
তীরনই নদী (দ্ব্যর্থতা নিরসন)
তীরনই নদী দ্বারা সাধারণত নিচের ২টি নদীকে বোঝায়।
নদী
কেন্দ্রীয় অ্যাডিলেড মসজিদ
কেন্দ্রীয় অ্যাডিলেড মসজিদ, অ্যাডিলেড সিটি মসজিদ বা অ্যাডিলেড মসজিদ নামেও পরিচিত। প্রথমে আফগান চ্যাপেল নামে পরিচিত ছিল। এটি দক্ষিণ অস্ট্রেলিয়ার অ্যাডিলেডে অবস্থিত একটি মসজিদ। মসজিদটি ১৮৮৮-৮৯ সালে নির্মিত হয়েছিল। এর চারটি স্বতন্ত্র মিনার ১৯০৩ সালে যুক্ত করা হয়েছিল। এটি অস্ট্রেলিয়ার প্রাচীনতম স্থায়ী মসজিদ। অ্যাডিলেড শহরের কেন্দ্রের দক্ষিণ-পশ্চিম কোণে লিটল গিলবার্ট স্ট্রিটে অবস্থিত। মসজিদটি মূলত দক্ষিণ অস্ট্রেলিয়ার উত্তরাঞ্চলে আগত "আফগান" উটচালক এবং ব্যবসায়ীদের আধ্যাত্মিক চাহিদা মিটানোর জন্য নির্মিত হয়েছিল। ২০ শতকের গোড়ার দিকে মুসলমান কমে যাওয়ার পরে মসজিদটি বেকায়দায় পড়ে। দ্বিতীয় বিশ্বযুদ্ধ পরবর্তী মুসলিম অভিবাসনের সাথে এটি একটি নতুন জীবন ধারণ করে এবং তখন থেকে এটি উন্নতি লাভ করে।
ইতিহাস
১৮৮৭ সালে অ্যাডিলেড সিটি কাউন্সিল দ্বারা মসজিদের পরিকল্পনা অনুমোদন করা হয়েছিল এবং ৪৫০ পাউন্ড খরচ করা হয়েছিলো। ইট এবং পাথরের দ্বারা ভবনটি তৈরী শুরু হয়, এটি সম্পূর্ণ হতে দুই বছর সময় লেগেছিল। হাদজি মোল্লা মসজিদের প্রথম তত্ত্বাবধায়ক ছিলেন। তারা স্ত্রীর সাথে মসজিদের একটি কুটিরে বসবাস করতেন।
এই মসজিদে বয়স্ক ও বেকার উটচালক ও সম্প্রদায়ের অন্যান্য সদস্যদের জন্য আবাসনের ব্যবস্থাও ছিল। ১৮৯০ সালের জুলাই মাসে রিপোর্ট করা হয়েছিল যে, শুক্রবার রাতে উপাসকদের সংখ্যা সাধারণত ২০-৪০ জন ছিল। বড় অনুষ্ঠানে ১০০ জন উপস্থিত থাকত।
ব্রোকেন হিল এবং কালগুরলির মতো দূর এলাকা থেকে মুসলমানরা বছরে অন্তত একবার অ্যাডিলেড মসজিদে জড়ো হতেন, সাধারণত রমজানের রোজার জন্য অধিক পরিমাণ জড়ো হতো। ১৮৯০ সালের আগস্ট মাসে, ৮০ জনের বেশি মুসলমান এবং একজন হিন্দু এই গুরুত্বপূর্ণ উৎসবটি পালন করতে উপস্থিত ছিলেন। ১৯০৩ সালে চারটি মিনার যোগ করা হয় ফলে মসজিদের বাগানগুলি জমকালো এবং পরিপক্ক হয়ে ওঠে।
সময়ের সাথে সাথে, উটের চালকরা যখন তাদের আদি দেশে চলে যায় বা ফিরে আসে, তখন দ্বিতীয় বিশ্বযুদ্ধ-পরবর্তী অস্ট্রেলিয়ায় অভিবাসনের তরঙ্গের আগ পর্যন্ত মসজিদটি অব্যবহৃত এবং জরাজীর্ণ হয়ে পড়ে। মসজিদটি তৎকালীন যুগোস্লাভিয়ার বসনিয়া ও হার্জেগোভিনা এবং সদ্য স্বাধীন ইন্দোনেশিয়া মণ্ডলীকে উৎসাহিত করেছিল।
১৯৫০ সালে আহমেদ স্কাকা, যিনি সারাজেভোতে ইমাম হিসাবে প্রশিক্ষণ নিয়েছিলেন এবং বসনিয়ায় নাৎসিদের দ্বারা বন্দী হওয়ার আগে যুগোস্লাভ সেনাবাহিনীতে তালিকাভুক্ত হন, অস্ট্রেলিয়ায় চলে যান। মেলবোর্ন থেকে অ্যাডিলেডে যাওয়ার পর, তিনি এবং রোমানিয়ার একজন মুসলিম সহকর্মী ক্লিপসালে কাজ পান। গোল মাহোমেতের মৃত্যুর খবর শুনে মসজিদটির অস্তিত্ব সম্পর্কে সতর্ক করা হয়েছিল, যিনি মসজিদ নির্মাণে অর্থ দান করেছিলেন, ১৯৪০ সাল থেকে সেখানে দায়িত্বরত ছিলেন এবং অ্যাডিলেডে ঘন ঘন সফরে সেখানে থেকেছিলেন।
এই জুটি মসজিদটি খুঁজে বের করার জন্য রওনা হয় এবং দেখতে পায় যে জামাতে মাত্র দুই বা তিনজন বয়স্ক আফগান ছিল, সাকা তখন মসজিদে ইমাম ছিলেন। ১৯৫১ সালে ঈদের নামাজে মাত্র সাতজন উপস্থিত ছিলেন। পুরানো আফগানদের সবাই জাতীয় পোশাক পরতে থাকে, যার মধ্যে পুরানো তত্ত্বাবধায়ক ইসেত খান, যিনি মসজিদের পিছনে থাকতেন এবং বৈদ্যুতিক আলো ব্যবহার করতে অস্বীকার করেছিলেন।
১৯৫২ সালে, ৮৭-১১৭ বছর বয়সী কিছু প্রাচীন পাগড়িধারী পুরুষ, এখনও অ্যাডিলেড মসজিদে বসবাস করছেন বলে জানা গেছে। নতুন অভিবাসীরা পুরানো লোকদের যত্ন নিতেন এবং তাদের মৃত্যুর পরে মসজিদটি পুনরুদ্ধার করতে শুরু করেছিলেন। তখন থেকে অ্যাডিলেড মসজিদ বসনিয়া, লেবানন, পাকিস্তান, ইন্দোনেশিয়া, মালয়েশিয়া এবং অন্যান্য দেশ থেকে আসা মুসলিম অভিবাসীদের পাশাপাশি অস্ট্রেলিয়ায় জন্মগ্রহণকারী মুসলমান এবং ধর্মান্তরিতদের প্রার্থনার স্থান হয়ে উঠেছে।
নামকরণ
মসজিদটিকে আফগান চ্যাপেল হিসাবে উল্লেখ করা হত। বর্তমান ওয়েবসাইটে অ্যাডিলেড সিটি মসজিদ বা অ্যাডিলেড সেন্ট্রাল মসজিদ হিসাবে উল্লেখ করা হয়।
তিরনই নদী
তিরনই নদী বা তীরনই নদী (পঞ্চগড়) বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৪ কিলোমিটার, গড় প্রস্থ ১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তীরনই নদী (পঞ্চগড়)-এর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৫।
লর্ড উইলিয়াম বেন্টিংক
লেফটেন্যান্ট জেনারেল লর্ড উইলিয়াম হেনরি কাভেন্ডিস-বেন্টিংক (১৪ সেপ্টেম্বর ১৭৭৪ - ১৭ জুন ১৮৩৯), লর্ড উইলিয়াম বেন্টিংক হিসাবে অধিক পরিচিত, একজন ব্রিটিশ সামরিক কর্মকর্তা ও প্রশাসক ছিলেন। তিনি ১৮২৮ থেকে ১৮৩৫ সাল পর্যন্ত ভারতের গভর্নর জেনারেল ছিলেন।
জন্ম ও প্রাথমিক জীবন
বেন্টিংক বাকিংহামশায়ারে জন্ম গ্রহণ করেন। তিনি ছিলেন প্রধানমন্ত্রী ইউলিয়াম ক্যাভেন্ডিস ও ডরোথি বেন্টিংকের দ্বিতীয় সন্তান।
কর্মজীবন
উপদ্বীপের যুদ্ধে যোগদানের পর, বেন্টিংককে সিসিলি দ্বীপের ব্রিটিশ বাহিনীর সর্বাধিনায়ক হিসাবে নিয়োগ করা হয়। ৩ মার্চ ১৮১১ সালে তাকে সম্মানজনক লেফটেন্যান্ট জেনারেল পদে পদন্নোতি দেয়া হয়। ১৮১৪ সালে বেন্টিংক ব্রিটিশ ও সিসিলির বাহিনীর নিয়ে জেনওয়া অবতরন করেন। সেখানে তিনি কিছু উদারনীতি অনুসারে করায় ব্রিটিশ সরকার এক বিব্রতকর পরিস্থিতির সম্মুখিন হয়। ১৮১৫ সালে বেন্টিংকে পুনরায় প্রত্যাহার করা হয়।
বিবাহ ও মৃত্যু
১৮০৩ সালে বেন্টিংক লেডি মেরিকে বিয়ে করেন। তাদের কোন সন্তান ছিল না। লর্ড বেন্টিংক ১৭ জুন ১৮৩৯ সালে, ৬৪ বছর বয়সে প্যারিসে মারা যান। মেরি মারা যান ১৮৪৩ সালে। তারা দুজনকেই লন্ডনের বেন্টিংক পরিবারের গোরস্থানে সমাহিত করা হয়।
কমলাকান্ত ভট্টাচার্য্য
কমলাকান্ত ভট্টাচার্য্য (Kamalakanta Bhattacharya) অসম এর একজন প্ৰসিদ্ধ কবি হিসাবে জানা যায়। তিনি ১৯২৯ সালের ৩০ মাৰ্চ যোরহাটএ অনুষ্ঠিত হওয়া অসম সাহিত্য সভার একাদশ অধিবেশনের  সভাপতি ছিলেন। ।
জন্ম এবং বংশ পরিচয়
কমলাকান্ত ভট্টাচাৰ্য্য এর জন্ম হয় শোণিতপুর জিলার অন্তৰ্গত বিশ্বনাথ চারিআলির ওচরর গড়েহাগি গাঁয়ে। কেউকেউ বলে তার জন্ম ১৮৫২ সালে, কারো মতে ১৮৫৩ সালে। তিনি নিজে তার আত্মজীবনীতে লিখেছেন, “ আমার জন্ম তারিখ যেহেতু হারিয়ে গেছে, এই নিমিত্তে আমার বয়স এখন ১৯২৬ ইংরেজি সাল পৰ্যন্ত কি বলব। সম্ভবতঃ ১৮৫৫ কি ৫৬ খৃষ্টাব্দে আমার জন্ম হইছিল।” তার পিতার নাম বাণেশ্বর ভট্টাচাৰ্য্য। বাণেশ্বর ভট্টাচাৰ্য্য পুলিশের দারোগা ছিলেন। তার পূৰ্বপুরুষদের বিষয়ে কমলাকান্ত ভট্টাচাৰ্য্যই লিখেছেন, “বলতে শুনেছেন বারভূঞারা যখন আসাম তখন সেখানে ছয় ঘর ব্ৰাহ্মণ এবং ছয় ঘর কায়স্থের মধ্যে আমার পূৰ্বপুরুষ রবিদেব ও ছিল। তার চার পুত্ৰ হল- চতুর, মিচির, কংসারি এবং সুনন্দ। এরপরে অনেক বছর পার হল। ঠাল-ঠেঙুলি বাড়ির অনেক ঘর ব্ৰাহ্মণ হল। কেউবা নিজ বেদ রেখে যজুৰ্বেদ নিল। গোবিন্দ নামের একজন নবদ্বীপর শান্তিপুর  গ্রামে বড় বিদগ্ধ পণ্ডিত হয়ে আসে। সে বাংলাদেশে বহুদিন থাকার কারণে এবং বৈদিক শ্ৰেণীর ব্ৰাহ্মণদেরকে চক্ৰবর্তী উপাধি দেয়া হইছিল; তার নাম গোবিন্দ চক্ৰবর্তী হয়। তিনিই বিশ্বনাথ দেবালয়ের বরঠাকুর হন। অসম রাজা জয়ধ্বজ সিংহর সময়ে আমার ভট্টাচাৰ্য্য পরিবার বিশ্বনাথ এ আসেন ।”
মৃত্যু
কমলাকান্ত ভট্টাচাৰ্য্য ১৯৩৬ সালের ১৮ ডিসেম্বর গুরহাটীর নিজ বাসভবন ‘পূৰ্ণ কুটির’ এ পরলোকগমন করেন।
সাহিত্যচৰ্চা
কমলাকান্ত ভট্টাচাৰ্য্য ছোট বেলা থেকেই সাহিত্য চৰ্চায় ব্ৰতী হন । ছোট বেলায় তিনি বাংলা ভাষাতে লিখতেন (সেই সময় স্কুলে বাংলা ভাষায় চলছিল)- “নিরাশয় আশা বাড়ে বিপদে অভয়, ভারত পারত উঠ এইতো সময় ।” তার কবিতা গ্রন্থ ‘চিন্তানল’ প্ৰথম ১৮৯০ সালে প্ৰকাশ হয় । এই কবিতা গ্রন্থের শেষ বইটি ১৯২২ সালে প্ৰকাশ হয় । তার অন্য আরেকটি কবিতা গ্রন্থ ‘চিন্তাতরঙ্গ’ এর প্ৰথম খণ্ড ১৯৩৩ সালে প্ৰকাশ হয় । তার প্ৰকাশিত গুরুত্বপূর্ণ প্ৰবন্ধসমূহের মধ্যে আছে – আসামর উন্নতি, রত্নেশ্বর বরুয়া হাকিম, গুতিদিয়েক চিন্তার ঢৌ, ব্ৰহ্মার মুখে তন্ত্ৰর ব্যাখ্যা, তন্ত্ৰর ব্যাখ্যার পরসশিষ্ট, অষ্টবক্ৰর আত্মজীবনী ইত্যাদি । তার  গ্ৰন্থ ‘কঃ পন্থা’  ১৯১৯ সালে প্ৰকাশিত হয়।
১৯২৯ সালের ৩০ মাৰ্চ যোরহাট তে অনুষ্ঠিত হওয়া অসম সাহিত্য সভার একাদশ অধিবেশনে কমলাকান্ত ভট্টাচাৰ্য্য সভাপতি ছিলেন। তিনি সভাপতির আসন থেকে বলেছিলেন “কোন জাতি কত উন্নত তার একমাত্ৰ সাক্ষী সেই জাতির সাহিত্য ।”
“বুরঞ্জী লিখক            জাতীয় গৌরব কিবা চিন পাবা অসম দেশর; যত কবিকুল           জাতি পদ্মিফল লভিলে জনম ফলে কি পাপর । হায়! হায়! হায়! বুকু ফাটি যায় যি জুয়ে পুরছে হৃদয় সদায় । উহ! পাহরণি       কোনে বা দেখাব গিলিলি বহুতো অসম গৌরব, কোনে উলিয়াব        কোনে বা দেখাব জন্মিছেনে এনে মহা অনুভব ? ঠিক অসমীয়া           মানুহ নহয় অসম শ্মশান নোহে কোনে কয় ?” ...  ...... ......              “ই অসভ্য দেশ         মনুষ্যত্ব লেশ নাই একেবারে ভারত মাজে, উলংগ দেশর       কাম কি ধোবার নোশোভে লোকক কাপোর সাজে ।”
তথ্য সূত্র
কমলাকান্ত ভট্টাচাৰ্য্য
রাস্কি সেতু
রাস্কি সেতু (Русский мост) হল একটি ক্যাবল স্টেইড সেতু যা রাশিয়ার প্রিমোস্কি ক্রেইয়ের ভ্লাডিভস্টক এ অবস্থিত। সেতুটি রাস্কি দ্বীপ ও মুরাভইয়োভ-আমুরস্কি উপদ্বীপকে সংযুক্ত করে।এটি হল পৃথিবীর দীর্ঘতম তার সংযুক্ত সেতু যার মধ্য স্প্যান এর দৈর্ঘ্য ।সেতুটির নির্মানকাজ সম্পূর্ণ হয় ২০১২ সালের জুলাইয়ে এবং সেই বছরের ৩ সেপ্টেম্বরে তৎকালীন প্রধানমন্ত্রী দিমিত্রি মেদভেদেভ এর দ্বারা উদ্বোধনের মাধ্যমে সেতুটি খুলে দেওয়া হয়।
বর্ণনা
সেতুটি হলো বিশ্বের দীর্ঘতম তার সংযুক্ত সেতু যার প্রধান স্প্যানের দৈর্ঘ্য । এছাড়া সেতুটির ৪র্থ উচ্চতম পিলার আছে ইয়াবুজ সুলতান সেতুর পর। সেতুটির নকশা নির্ধারিত হয়েছিল দুইটি প্রাথমিক বিষয়ের উপর ভিত্তি করেঃ
সেতু পার করার অবস্থানে উপকূল থেকে উপকূলের মধ্যকার সবচেয়ে সংক্ষিপ্ত দূরত্ব (১৪৬০ মিটার/৪৮০০ফুট)।জলযান চলাচলের উপযোগী গভীরতা ৫০ মিটার(১৬০ফুট) পর্যন্ত।
সেতু পার করার অবস্থানে নানারকম তীব্র জলবায়ুগত অবস্থা বিদ্যমান। যেমন- এখানে তাপমাত্রা -৩১°C থেকে ৩৭°C (-২৪°F থেকে ৯৯°F) পর্যন্ত পরিবর্তিত হয়; ঝড়ে ৩৬ মি/সে (ঘণ্টায় ১৩০ কিমি বা ৮১ মাইল) গতিসম্পন্ন বায়ু প্রবাহ হয় ও ৬মিটার (২০ ফূট) পর্যন্ত ঢেউ হয়।এছাড়া এখানে শীতকালে ৭০ সেমি (২৮ ইঞ্চি)  পর্যন্ত পুরু বরফ সৃষ্টি হয়।
পিলার নির্মান
সেনাবাহিনী সবুজ ফুটবল দল
সেনাবাহিনী সবুজ হল ফুটবলের একটি দল যারা ফুটবল খেলায় ভারতীয় সেনাবাহিনীকে প্রতিনিধিত্ব করে। দলটি নিয়মিত ডুরান্ড কাপ এবং বিভিন্ন আঞ্চলিক টুর্নামেন্টে অংশগ্রহণ করে। দলটির প্রধান অর্জন হল ২০১৬ ডুরান্ড কাপের ফাইনালে নেরোকা এফসিকে হারিয়ে শিরোপা জয় করা।
জুগুম লিঙ্গ
থাম্ব|পুরুষদের হস্তমৈথুনবিরোধী ডিভাইস, যা জুগম পেনিস হিসাবে পরিচিত।
দ্য স্কাই ইজ পিংক
দ্য স্কাই ইজ পিঙ্ক একটি আসন্ন ভারতীয় হিন্দি চলচ্চিত্র যেটির পরিচালজ সোনালি বোস পরিচালিত এবং প্রযোজক সিদ্ধার্থ রায় কাপুর, রনি স্ক্রুওয়ালা এবং প্রিয়াঙ্কা চোপড়া। আরএসভিপি সিনেমা, রয় কাপুর ফিল্মস এবং পার্পল পিবল পিকচার্সের ব্যানারে নির্মিত হবে চলচ্চিত্রটি। চলচ্চিত্রাটিতে মুখ্য ভূমিকায় অভিনয় করেছেন প্রিয়াঙ্কা চোপড়া, ফারহান আখতার এবং জাইরা ওয়াসিম। চলচ্চিত্রটির মুখ্য চিত্রগ্রহণ মুখ্য চিত্রগ্রহণ ২০১৮ এর আগস্ট মাসে শুরু হয়েছিল। ২০১৯ সালের ১১ মার্চে চলচ্চিত্রটির চিত্রগ্রহণ শেষ হয়। চলচ্চিত্রটি ২০১৯ সালের ১১ অক্টোবর মুক্তি পায়।
নির্মাণ
মুম্বাইয়ে ২০১৮ সালের ৮ আগস্ট চলচ্চিত্রটির চিত্রগ্রহণ শুরু হয়। ২০১৮ সালের ১৩ অক্টোবর লন্ডনে চলচ্চিত্রটির দ্বিতীয় ধাপের চিত্রগ্রহণ শুরু হয় এবং ১৭ অক্টোবর চলচ্চিত্রটির দ্বিতীয় ধাপের চিত্রগ্রহণ শেষ হয়।  চলচ্চিত্রটির চিত্রগ্রহণ ২০১৯ সালের ১১ মার্চ সমাপ্ত হয়।
বেতুল লোকসভা কেন্দ্র
বেতুল লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,০৭,৮৩১ জন।
এই লোকসভা কেন্দ্রটি মধ্যপ্রদেশের বেতুল, হারদা এবং খাণ্ডোয়া জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
বেতুল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য প্রদেশ ও বেরার রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷
বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য এবং চারটি বিধানসভা কেন্দ্র তফসিলী উপজাতিদের জন্য সংরক্ষিত আসন।